CELEX: 32016D1373
Language: bg
Date: 2016-08-11 00:00:00
Title: Решение за изпълнение (ЕС) 2016/1373 на Комисията от 11 август 2016 година за одобряване на плана за ефективност на мрежата за втория референтен период на схемата за ефективност на Единното европейско небе (2015—2019 г.) (Текст от значение за ЕИП)

12.8.2016   
            
            
               BG
            
            
               Официален вестник на Европейския съюз
            
            
               L 217/51
            
         РЕШЕНИЕ ЗА ИЗПЪЛНЕНИЕ (ЕС) 2016/1373 НА КОМИСИЯТА
   от 11 август 2016 година
   за одобряване на плана за ефективност на мрежата за втория референтен период на схемата за ефективност на Единното европейско небе (2015—2019 г.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент) (1), и по-специално член 11, параграф 1 от него,
   като взе предвид Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационното обслужване и мрежовите функции (2), и по-специално член 6, буква г) от него,
   като има предвид, че:
   
               (1)
            
            
               В съответствие с Регламент (ЕС) № 677/2011 на Комисията (3) управителният орган на мрежата допринася за прилагането на схемата за ефективност.
            
         
               (2)
            
            
               В съответствие с Регламент за изпълнение (ЕС) № 390/2013 управителният орган на мрежата изготви план за ефективност на мрежата за втория референтен период на схемата за ефективност на Единното европейско небе (2015—2019 г.) и го представи на Комисията.
            
         
               (3)
            
            
               Комисията, подпомагана от органа за преглед на ефективността, направи оценка на плана за ефективност на мрежата спрямо общосъюзните цели за ефективност, както и, mutatis mutandis, спрямо критериите, определени в приложение IV към Регламент за изпълнение (ЕС) № 390/2013, а също и спрямо другите изисквания в посочения регламент.
            
         
               (4)
            
            
               Оценката показа, че планът за ефективност на мрежата отговаря на тези цели, критерии и изисквания. По-специално, по отношение на ключовите за ефективността области „безопасност“, „околна среда“ и „капацитет“, определените в плана цели покриват съответните общосъюзни цели и следователно им съответстват. По отношение на ключовата за ефективността област „ефективност на разходите“ определените в плана цели също съответстват на общосъюзните цели, като се има предвид, че тенденцията за намаляване на установените единични разходи надвишава общосъюзната цел.
            
         
               (5)
            
            
               Поради това е целесъобразно Комисията да одобри представения ѝ окончателен вариант на изготвения от управителния орган на мрежата план за ефективност на мрежата в неговата редакция от юни 2015 г.,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се представеният от управителния орган на мрежата план за ефективност на мрежата за втория референтен период на схемата за ефективност на Единното европейско небе (2015—2019 г.) в неговата редакция от юни 2015 г.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 11 август 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 96, 31.3.2004 г., стр. 1.
   
      (2)  ОВ L 128, 9.5.2013 г., стр. 1.
   
      (3)  Регламент (ЕС) № 677/2011 на Комисията от 7 юли 2011 г. за определяне на подробни правила за прилагане на мрежовите функции за управление на въздушното движение (УВД) и за изменение на Регламент (ЕС) № 691/2010 (ОВ L 185, 15.7.2011 г., стр. 1).